text: Maja Alm løber igen med guldet
  21 august 2016 kl. 05.53
  Ved VM i orienteringsløb i den svenske by Strømstad lykkedes det for andet år i træk for sønderjyden at vinde guld på sprintdistancen.
  Mens hele Danmark har øjnene rettet mod Rio, så vandt løberen, der stammer fra Haderslev, på ny VM-titlen ved lørdagens VM-stævne.
  På de 3,6 kilometer var Maja Alm hele 25 sekunder hurtigere end sin nærmeste konkurrent, europamesteren Judith Wyder fra Schweiz.
  - Det er en utrolig flot præstation af Maja Alm. Maja er ikke bare en verdensklasse orienteringsløber. Hun er samtidig et mønstereksempel på en dual carrer-atlet, i det hun ved siden af sin eliteidrætskarriere følger et krævende tandlægestudie, siger Team Danmarks direktør Lone Hansen i en pressemeddelelse.
  Sejren er Maja Alms fjerde VM-guld i karrieren efter de historiske tre verdensmesterskaber i Skotland i fjor.  I alt er hun nu oppe på 8 VM-medaljer
  